Alvin Ailey
Store norske leksikon,Kunst og estetikk,Dans,Scenisk dans,Klassisk ballett,Klassisk ballett: internasjonale kunstnere og kompanier
Alvin Ailey var en amerikansk danser og koreograf som startet dansekompaniet Alvin Ailey American Dance Theater i 1958.
Etter studier hos blant annet Martha Graham og Karel Shook debuterte Ailey i 1950 som danser ved Horton Dance Theater, som han senere overtok ledelsen av. I 1958 etablerte han sitt eget kompani, Alvin Ailey American Dance Theater, som besøkte Norge i 1984.Ailey var en produktiv koreograf. Hans beste arbeider viser en individuell evne til å kombinere elementer fra afroamerikansk dans, jazzdans, moderne og klassisk ballett. Flere av hans verker er oppført av kjente kompanier, for eksempel Den Kongelige Ballet i København. Blant hans mest kjente verker er Revelations (1960), Cry (1971) og The Lark Ascending (1972). Hans samarbeid med Duke Ellington resulterte i sju balletter, blant annet The River (1970).Etter at han døde, overtok hans tidligere stjernedanser Judith Jamison (født i 1944) som kunstnerisk leder for dansekompaniet. Les mer i Store norske leksikon Dans i USA koreografi